Smernica Rady z 3. augusta 1987, ktorou sa po ôsmykrát prispôsobuje technickému pokroku smernica 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok



Úradný vestník L 239 , 21/08/1987 S. 0001 - 0020

Fínske špeciálne vydanie: Kapitola 15 Zväzok 8 S. 0010

Švédske špeciálne vydanie: Kapitola 15 Zväzok 8 S. 0010

CS.ES Kapitola 13 Zväzok 008 S. 346

ET.ES Kapitola 13 Zväzok 008 S. 346

HU.ES Kapitola 13 Zväzok 008 S. 346

LT.ES Kapitola 13 Zväzok 008 S. 346

LV.ES Kapitola 13 Zväzok 008 S. 346

MT.ES Kapitola 13 Zväzok 008 S. 346

PL.ES Kapitola 13 Zväzok 008 S. 346

SK.ES Kapitola 13 Zväzok 008 S. 346

SL.ES Kapitola 13 Zväzok 008 S. 346



Smernica Rady z 3. augusta 1987, ktorou sa po ôsmykrát prispôsobuje technickému pokroku smernica 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (87/432/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou Komisie 86/431/EHS [2], najmä na jej články 19 a 21, so zreteľom na návrh Komisie, keďže je dôležité, aby boli prijaté opatrenia na postupné vytvorenie vnútorného trhu v lehote, ktorá uplynie 31. decembra 1992; keďže vnútorný trh tvorí oblasť, ktorá nemá žiadne vnútorné hranice a v ktorej je zabezpečený voľný pohyb tovaru, osôb, služieb a kapitálu; keďže príloha I smernice 67/548/EHS obsahuje zoznam nebezpečných látok spolu s podrobnými informáciami o postupoch klasifikácie a označovania pre každú látku; keďže preskúmanie tohto zoznamu ukázalo, že tento zoznam je potrebné upraviť v zmysle súčasných vedeckých a technických poznatkov; keďže je najmä potrebné zmeniť klasifikáciu a označenie určitých látok, vysvetliť určité názvy, opraviť určité čísla CAS (Chemical Abstract Service) a zaradiť do zoznamu ďalšie látky; keďže Výbor pre prispôsobovanie technickému pokroku smerníc o odstraňovaní technických prekážok obchodu s nebezpečnými látkami a prípravkami, zriadený článkom 20 smernice 67/548/EHS, prijal odmietavé stanovisko k návrhu opatrení, ktoré mu predložila Komisia, PRIJALA TOTO ROZHODNUTIE: Článok 1 Príloha I (zoznam nebezpečných látok) smernice 67/548/EHS sa týmto mení a dopĺňa takto: 1. Názvy, CAS čísla, klasifikácia a označenia nasledujúcich látok sa nahrádzajú názvami, CAS číslami, klasifikáciami a označeniami uvedenými v prílohe I k tejto smernici. No 006-008-00-0 No 006-019-00-0 No 602-005-00-9 No 602-042-00-0 No 602-045-00-7 No 602-046-00-2 No 602-047-00-8 No 602-048-00-3 No 602-049-00-9 No 603-023-00-X No 605-001-00-5 No 605-001-01-2 No 605-001-02-X No 606-019-00-6 No 612-036-00-X No 612-037-00-5 No 612-041-00-7 No 613-011-00-6 No 650-007-00-3. 2. Dopĺňajú sa látky uvedené v prílohe II k tejto smernici. Článok 2 Členské štáty do 1. apríla 1988 prijmú a uverejnia ustanovenia potrebné na dosiahnutie súladu s touto smernicou. Bezodkladne o tom informujú Komisiu. Tieto ustanovenia sa budú uplatňovať najneskôr od 1.októbra 1988. Článok 3 Táto smernica je adresovaná členským štátom. V Bruseli 3. augusta 1987 Za Radu predseda K. E. Tygesen [1] Ú. v. ES 196, 16.8.1967, s. 1. [2] Ú. v. ES L 247, 1.9.1986, s. 1. -------------------------------------------------- ANEXO I — BILAG I — ANHANG I — ΠAPAPTHMA I — ANNEX I — ANNEXE I — ALLEGATO I — BIJLAGE I — ANEXO I Pozri smernicu Komisie 93/72/EHS, Ú. v. ES L 258, 16.10.1993, s. 29. -------------------------------------------------- ANEXO II — BILAG II — ANHANG II — ΠAPAPTHMA II — ANNEX II — ANNEXE II — ALLEGATO II — BIJLAGE II — ANEXO II Pozri smernicu Komisie 93/72/EHS, Ú. v. ES L 258, 16.10.1993, s. 29. --------------------------------------------------